«Թե՛ հաճելի և թե՛ պարտավորեցնող է, որ Երևանի ծննդյան տոնը ոչ միայն մեր համաքաղաքացիների համար է սպասված, այլև մեր քաղաք այցելած հազարավոր հյուրերի: Ու հատկանշական է, որ տարեցտարի ավելանում է տոնի առիթով Երևան այցելող ոչ միայն պաշտոնական պատվիրակությունների, այլ նաև զբոսաշրջիկների թիվը, ինչը լավագույնս փաստում է, որ մեր քաղաքի ջերմությունն իսկապես գերող է: Եվ մենք անում ենք հնարավորը, որ մեր հյուրերին լավագույնս ներկայացնենք մեր հնամենի մայրաքաղաքի հազարամյակների պատմությունն ու հարուստ մշակույթը: Համոզված եմ՝ Երևանի ջերմությունը կփոխանցվի նաև Ձեզ, ու Դուք ևս լավ հիշողություններ կտանեք մեր քաղաքից»,- ընդգծել է քաղաքապետը: